ai4bharat/Pralekha huggingface dataset:
रक्षा मंत्रालय
भारतीय नौसेना का जुलै लद्दाख  कार्यक्रम लद्दाख पहुंचा
दूरदराज के क्षेत्रों के विकास के प्रति राष्ट्रीय नेतृत्व के दृष्टिकोण को आगे बढ़ाते हुए, भारतीय नौसेना ने केंद्र शासित प्रदेश लद्दाख के साथ सम्पर्क मजबूत करने के लिए समर्पित एक बहुआयामी पहुंच कार्यक्रम शुरू किया है। इस कार्यक्रम का उद्देश्य रक्षा सेवाओं में लद्दाख के युवाओं की अधिक से अधिक भागीदारी बढ़ाना, राष्ट्र-निर्माण को मजबूत करना और क्षेत्र में समुद्री चेतना को बढ़ावा देना है। इस कार्यक्रम के अन्तर्गत, नौसेना अध्यक्ष आर हरि कुमार 6 और 7 जुलाई 2023 को लेह में विभिन्न पहुंच कार्यक्रमों की मेजबानी करेंगे। भारतीय नौसेना ने इससे पहले पिछले साल पहुंच कार्यक्रमों के रूप में पूर्वोत्तर में व्यापक गतिविधियां की थीं।

भारतीय नौसेना की पहुंच के हिस्से के रूप में लद्दाख में होने वाले कार्यक्रमों में नौसेना बैंड द्वारा एक सार्वजनिक बैंड प्रदर्शन, भारतीय नौसेना और लद्दाख यूटी टीम के बीच एक दोस्ताना फुटबॉल मैच, बाइक और कार अभियान को हरी झंडी दिखाना और विभिन्न स्कूलों के दौरे शामिल होंगे।
लेह में अपनी यात्रा के दौरान, सीएनएस लेह और लद्दाख के माननीय उपराज्यपाल , ब्रिगेडियर  बीडी मिश्रा,  से मुलाकात करेंगे और युद्ध स्मारक पर पुष्पांजलि अर्पित कर भारतीय नौसेना की ओर से श्रद्धांजलि देंगे। एनडब्ल्यूडब्ल्यूए की अध्यक्ष श्रीमती कला हरि कुमार के साथ सीएनएस 6 जुलाई 2023 को सिंधु संस्कृति केंद्र में भारतीय नौसेना बैंड द्वारा एक विशेष नौसेना बैंड कॉन्सर्ट 'सरगम' में मुख्य अतिथि होंगे। एलजी ‘सरगम' के मुख्य अतिथि होंगे।
7 जुलाई 2023 को नौसेना टीम और लद्दाख टीम के बीच स्पितुक फुटबॉल स्टेडियम में एक दोस्ताना फुटबॉल मैच निर्धारित है, जिसकी मेजबानी मुख्य रूप से सीएनएस करेगा और एलजी मुख्य अतिथि होंगे। एलजी क्रमशः दिल्ली और विशाखापत्तनम के लिए वापसी चरण में मोटरसाइकिल और कार अभियानों को झंडी दिखाएंगे। सीएनएस और एनडब्ल्यूडब्ल्यूए के अध्यक्ष लैमडन सीनियर सेकेंडरी स्कूल का दौरा करेंगे तथा छात्रों और शिक्षकों से बातचीत करेंगे।
मोटरसाइकिल और कार अभियान में लद्दाख के मूल निवासी नौसेना कर्मियों और 20 महिलाओं सहित 107 प्रतिभागी शामिल थे, जिनका अभियान क्रमशः 15 और 22 जून 23 को दिल्ली और विशाखापत्तनम से शुरू हुआ और ये लोग पूरे लद्दाख क्षेत्र के विभिन्न स्कूलों और कॉलेजों में 3000 से अधिक छात्रों के साथ बड़े पैमाने पर जुड़े।

लेह से वापसी चरण के दौरान, प्रत्येक 5000 किमी से अधिक की कुल दूरी तय करते हुए, प्रतिभागी विभिन्न स्कूलों के छात्रों के साथ-साथ दिग्गजों और स्थानीय आबादी के साथ बातचीत करेंगे।
विभिन्न नौसेना स्टेशनों से लद्दाख के सभी नौसेना कर्मी भी इन कार्यक्रमों में भाग ले रहे हैं और युवाओं को राष्ट्र निर्माण के साथ-साथ भारतीय नौसेना में शामिल होने और गर्व के साथ राष्ट्र की सेवा करने के लिए अधिक संख्या में भाग लेने के लिए प्रोत्साहित करने के लिए अपने समृद्ध अनुभवों और सफलता की कहानियों को साझा कर रहे हैं।
रक्षा मंत्रालय
रक्षा मंत्री श्री राजनाथ सिंह आईएनएस विक्रमादित्य पर ‘डे एट सी’ के दौरान पश्चिमी जहाजी बेड़े के शौर्य और मारक क्षमता के साक्षी बने
रक्षा मंत्री श्री राजनाथ सिंह ने गोवा के समुद्र में आईएनएस विक्रमादित्य पर ‘डे एट सी’ के दौरान पश्चिमी जहाजी बेड़े के कर्मचारियों को संबोधित करते हुए कहा कि भारतीय नौसेना सभी तरह के खतरों से निपटने और देश की सुरक्षा के लिए तैयार है। पश्चिमी जहाजी बेड़े के शौर्य और उसकी मारक क्षमता का प्रत्यक्ष अनुभव करने के बाद उन्होंने कहा कि वे भारतीय नौसेना के जांबाज नाविकों की तैयारी, प्रतिबद्धता और उत्साह से काफी प्रभावित हैं। उन्होंने कहा कि वे आश्वस्त है कि देश की सुरक्षा की बागडोर सही हाथों में हैं।
देश की सुरक्षा के लिए समुद्र में ताकत बढ़ाने पर जोर देते हुए श्री राजनाथ सिंह ने समुद्र में भारतीय क्षेत्र की सुरक्षा सुनिश्चित करने के लिए नौसेना के बहुपक्षीय तैयारी की सराहना की। उन्होंने कहा कि हिंद महासागर के नाजुक क्षेत्रों में नौसेना के मिशन आधारित तैनाती से क्षेत्र में समुद्री सुरक्षा वातावरण मजबूत हुआ है।
रक्षा मंत्री ने पुलवामा आतंकी हमले के जवाब में बालाकोट के आतंकी शिविरों पर जवाबी कार्रवाई के बाद हाल ही में उत्तरी अरब सागर की सामरिक जगहों पर तैनात पश्चिमी जहाजी बेड़े की सराहना की। उन्होंने कहा कि पश्चिमी जहाजी बेड़े की तैनाती से यह सुनिश्चित हुआ है कि समुद्र में वे कोई गलत गतिविधियां नहीं कर सकते। श्री राजनाथ सिंह ने कहा कि भारतीय नौसेना की भूमिका परमाणु हमले से बचाव में अहम हो सकती है। उन्होंने समुद्र में तैनाती को कूटनीति का महत्वपूर्ण साधन बताया जिससे मित्र राष्ट्रों को जोड़े रखने में मदद मिलेगी।
श्री राजनाथ सिंह ने कहा कि नौसेना को मजबूत और आधुनिक बनाने की सरकार की प्रतिबद्धता अटल सरकार के समय में दिखी जब नौसेना की समुद्र में क्षमता बढ़ाने के लिए युद्धपोतों के निर्माण की राशि बढ़ाने पर ठोस नीति का फैसला लिया गया। इस दिशा में सरकार द्वारा लागू किए गए उपायों की चर्चा करते हुए रक्षा मंत्री ने कहा कि प्रधानमंत्री की ‘मेक इन इंडिया’ पहल के तहत आधुनिक संसाधनों के नौसेना में शामिल करने से भारतीय नौसेना विश्व की नौसेनाओं में अत्यधिक उन्नत मानी जाती है। उन्होंने कहा कि हमारे स्वदेश निर्मित विध्वंसक, युद्धपोत, पनडुब्बियां, गश्ती जहाज और हमले की क्षमता देश की औद्योगिक ताकत का प्रमाण हैं तथा घरेलू प्रौद्योगिकियों और उद्योगों को सशक्त बनाने की दिशा में नौसेना की भूमिका उल्लेखनीय है।
स्कॉर्पीन श्रेणी की दूसरी स्वदेश निर्मित पनडुब्बी आईएनएस खंडेरी को नौसेना में शामिल करने, स्वदेशी परियोजना 17 ए की पहली युद्धपोत 'नीलगिरि' को लॉन्च करने और नौसेना डॉकयार्ड में विमानवाहक जहाज पर रक्षा मंत्री ने कहा कि यह एक भारत की आत्मनिर्भरता का एक संकेत है और हमारी समुद्री ताकत में विश्वास बढ़ाता है जो देश के उज्ज्वल भविष्य का भी संकेत है।
रक्षा मंत्री सुबह योग के दौरान जहाज के चालक दल में शामिल हो गए और विमान वाहक के चारों ओर टहलने लगे। उन्हें भारतीय नौसेना की पहुँच के बारे में भी बताया गया।
रक्षा मंत्री राजनाथ सिंह के साथ नौसेना अध्यक्ष एडमिरल करमबीर सिंह, फ्लैग ऑफिसर कमांडिंग-इन-चीफ वेस्टर्न नेवल कमांड वाइस एडमिरल अजीत कुमार और रियर एडमिरल जसजीत सिंह, फ्लैग ऑफिसर कमांडिंग वेस्टर्न भी मौजूद थे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 187.71 करोड़ से अधिक टीके लगाए जा चुके हैं
भारत में सक्रिय मरीजों की संख्या 16,522 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 1,862 लोग स्वस्थ हुए,अब तक स्वस्थ हुए कुल लोगों की संख्या 4,25,21,341 है
पिछले 24 घंटों में 2,541 नए मामले सामने आए
दैनिक सक्रिय मामलों की दर 0.84 प्रतिशत है
साप्ताहिक सक्रिय मामलों की दर 0.54 प्रतिशत है
अब तक 83.50 करोड़ जांच की जा चुकी हैं,बीते चौबीस घंटों में 3,02,115 जांच की गई
प्रधानमंत्री कार्यालय
पीएम ने अपनी गुजरात यात्रा का समापन किया
हाज़िरा में बख़्तरबंद प्रणाली परिसर देश को समर्पित किया
नवसारी में एक कैंसर अस्पताल का शिलान्यास किया
प्रधानमंत्री श्री नरेंद्र मोदी ने आज हाजिरा में एल एंड टी बख़्तरबंद प्रणाली परिसर राष्ट्र को समर्पित किया। उन्होंने परिसर का दौरा भी किया और परियोजना के पीछे की अभिनव भावना में गहरी दिलचस्पी दिखाई। प्रधानमंत्री ने नवसारी में निराली कैंसर अस्पताल की आधारशिला भी रखी। यह कैंसर के उपचार के निवारक और उपचारात्मक पहलुओं की सुविधा उपलब्ध कराने के जरिये क्षेत्र के लोगों को लाभ पहुंचाएगा।
इसके साथ ही, प्रधानमंत्री ने सिलवासा के साथ अपनी गुजरात यात्रा का समापन किया और उनके तीन दिवसीय दौरे के अगला गंतव्य अब मुंबई होगा।
प्रधानमंत्री की गुजरात यात्रा का पहला दिन वाईब्रेंट गुजरात समिट की तैयारी के लिए प्रदर्शनी केन्द्र में उसके प्रमुख ग्लोबल ट्रेड शो के उद्घाटन के द्वारा चिन्हित किया गया। प्रधानमंत्री ने अत्याधुनिक सुपर-स्पेशियलिटी सार्वजनिक अस्पताल-अहमदाबाद में सरदार वल्लभ भाई पटेल आयुर्विज्ञान एवं अनुसंधान का अनावरण किया। इस अवसर पर उन्होंने संबोधित करते हुए कहा कि सभी के लिए विकास के समान अवसर की दिशा में अपनी प्रतिबद्धता को बनाए रखते हुए- सबका साथ, सबका विकास नवीन भारत के लिए मार्ग प्रशस्त करता है।
प्रधानमंत्री द्वारा साबरमती रिवरफ्रंट में अहमदाबाद शॉपिंग फेस्टिवल -2019 का उद्घाटन एक और बड़ा आकर्षण था। इस अवसर पर उन्होंने कहा कि सरकार देश में व्यापार के लिए एक अनुकूल माहौल बनाने के लिए लगातार काम कर रही है।
प्रधानमंत्री की गुजरात यात्रा का दूसरा दिन तीन दिवसीय वाइब्रेंट गुजरात समिट -2019 की शुरुआत के द्वारा चिन्हित किया गया। प्रधानमंत्री श्री मोदी ने गांधीनगर में महात्मा मंदिर प्रदर्शनी सह सम्मेलन केन्द्र में शिखर सम्मेलन के 9 वें संस्करण का उद्घाटन किया। इस अवसर पर उपस्थित जनसमूह को संबोधित करते हुए उन्होंने कहा कि भारत के साथ व्यापार करना एक महान अवसर है।
इस अवधि के दौरान, प्रधानमंत्री की उज्बेकिस्तान के आगंतुक राष्ट्रपति शावकट मिर्ज़ियोयेव, चेक गणराज्य के प्रधानमंत्री श्री बेबिनिस, माल्टा के प्रधानमंत्री डॉ. जोसेफ मस्कट और डेनमार्क के प्रधानमंत्री श्री लार्स लोकोम रासमुसेन के साथ द्विपक्षीय वार्ता 18 जनवरी 2019 की प्रमुख सुर्खियां रहीं। इसके बाद गुजरात के गांधीनगर में दांडी कुटीर में 3 डी लेजर प्रोजेक्शन शो का आयोजन हुआ।
उद्योग जगत की प्रमुख हस्तियों ने वाइब्रेंट गुजरात समिट के अवसर पर निवेश परियोजनाओं की एक श्रृंखला की घोषणा की।
प्रधानमंत्री कार्यालय
प्रधानमंत्री ने मोरबी में हुई दुर्घटना के पीड़ितों के लिए पीएमएनआरएफ से अनुग्रह राशि की घोषणा की
प्रधानमंत्री श्री नरेन्द्र मोदी ने मोरबी में हुई दुर्घटना के पीड़ितों के लिए प्रधानमंत्री राष्ट्रीय राहत कोष  से अनुग्रह राशि की घोषणा की है।
प्रधानमंत्री कार्यालय ने ट्वीट किया;
"पीएम @narendramodi ने मोरबी में हुई दुर्घटना में जान गंवाने वालों में से प्रत्येक के निकटतम परिजन के लिए पीएमएनआरएफ से 2 लाख रुपये की अनुग्रह राशि की घोषणा की है। घायल लोगों को 50,000 रुपये दिए जाएंगे।"
राष्ट्रपति सचिवालय
राष्ट्रपति 24 से 26 मई तक झारखंड का दौरा करेंगी
भारत की राष्ट्रपति श्रीमती द्रौपदी मुर्मु 24 से 26 मई, 2023 तक झारखंड के दौरे पर रहेंगी।
24 मई, 2023 को राष्ट्रपति श्रीमती द्रौपदी मुर्मु रांची में झारखंड उच्च न्यायालय के नव-निर्मित भवन का उद्घाटन करेंगी।
25 मई, 2023 को राष्ट्रपति श्रीमती द्रौपदी मुर्मु खूंटी में केंद्रीय जनजातीय मामलों के मंत्रालय द्वारा आयोजित एक महिला सम्मेलन में सम्मिलित होंगी। वे रांची के नामकुम में भारतीय सूचना प्रौद्योगिकी संस्थान, रांची के दूसरे दीक्षांत समारोह में भाग लेंगी। उसी शाम राष्ट्रपति श्रीमती मुर्मु झारखड सरकार द्वारा रांची के राजभवन में उनके सम्मान में आयोजित एक नागरिक स्वागत समारोह में शामिल होंगी।
रेल मंत्रालय
"तीर्थयात्रियों को चार धामों के साथ बीजी लिंक से आगे तेज, सुरक्षित और आरामदायक गंतव्य संपर्क मिलनी चाहिए" - श्री पीयूष गोयल
रेल और वाणिज्य एवं उद्योग व उपभोक्ता कार्य और खाद्य एवं सार्वजनिक वितरण मंत्री श्री पीयूष गोयल ने चार धाम परियोजनाओं के लिए अंतिम मील संपर्क योजनाओं की समीक्षा की
चार धाम यानी यमुनोत्री, गंगोत्री, केदारनाथ और बद्रीनाथ से नई बीजी रेल संपर्क के लिए अंतिम स्थान सर्वेक्षण  पूरा होने के करीब है
रेल और वाणिज्य एवं उद्योग व उपभोक्ता कार्य और खाद्य एवं सार्वजनिक वितरण मंत्री श्री पीयूष गोयल ने चार धाम परियोजनाओं के लिए अंतिम मील कनेक्टिविटी योजनाओं की समीक्षा की। इस दौरान उन्होंने कहा, “तीर्थयात्रियों को चार धामों के साथ बीजी लिंक से आगे तेज, सुरक्षित और आरामदायक गंतव्य संपर्क मिलनी चाहिए।"
मंत्री ने संबंधित अधिकारियों को नागरिकों की सुविधा और सुरक्षा को ध्यान में रखते हुए सभी विकल्पों की एक विस्तृत समीक्षा करने का निर्देश दिया। उन्होंने कहा कि संपूर्ण परियोजना के पूरा होने तक के लिए विस्तृत लागत अनुमानों के साथ सभी अंतिम गंतव्य की संपर्क के विकल्पों की जांच की जानी चाहिए।
मंत्री ने कहा कि पर्यटन की जरूरत को पूरा करने और तीर्थयात्रियों के लिए सुरक्षित और समय पर मंदिर तक पहुंचने को सुविधाजनक बनाने को लेकर परियोजना के लिए एक व्यापक योजना बनाने की आवश्यकता है।
इस बात को रेखांकित किया जा सकता है कि चार धाम यानी यमुनोत्री, गंगोत्री, केदारनाथ और बद्रीनाथ से नई बीजी रेल संपर्क के लिए अंतिम स्थान सर्वेक्षण  पूरा होने के करीब है।
केदारनाथ और बद्रीनाथ रेल संपर्क कर्णप्रयाग स्टेशन से शुरू होगा, जो 125 किलोमीटर लंबी ऋषिकेश-कर्णप्रयाग नई बीजी रेल लाइन परियोजना का हिस्सा है, जिसका निर्माण काफी तेजी से किया जा रहा है। गंगोत्री और यमुनोत्री रेल कनेक्टिविटी मौजूदा डोईवाला स्टेशन से शुरू होगी। चार धाम बीजी रेल कनेक्टिविटी सर्वेक्षण के अनुसार, नई बीजी रेल लाइन का टर्मिनल स्टेशन बरकोट, उत्तरकाशी, सोनप्रयाग और जोशीमठ में समाप्त हो रहा है, जो कि तीव्र ढलाने वाले भूभाग और बीजी व्यवस्था की ढाल की सीमा के कारण चार धाम मंदिरों से कम हैं।
पर्यटन की जरूरत को पूरा करने और तीर्थयात्रियों के सुरक्षित और समय पर मंदिरों तक पहुंचने को सुविधाजनक बनाने के लिए, नए बीजी रेलवे टर्मिनल स्टेशनों को धामों  से जोड़ने के लिए पैमाइश इंजीनियरिंग सर्वेक्षण  उपयुक्त प्रणाली की तलाश के उद्देश्य से किया जा रहा है, जो पर्यावरण के अनुकूल, सुरक्षित और साथ ही पर्यटकों के आकर्षण का केंद्र है।
देशभर से बड़ी संख्या में तीर्थयात्री चार धाम में आते हैं और बड़ी संख्या में विदेशी और घरेलू पर्यटक उत्तराखंड राज्य में ट्रेकिंग और दृश्य देखने के लिए आकर्षित होते हैं। मौजूदा सड़क संपर्क कमजोर पहाड़ी ढलानों से होकर गुजरता है और भार, क्षमता, सुरक्षा व गति की गंभीर बाधाओं का सामना करता है। इन चार धामों से रेल संपर्क होने के बाद यात्रा को अधिक सुरक्षित, सस्ती, आरामदायक, पर्यावरण के अनुकूल और सभी मौसमों के अनुकूल बना देगा।
रक्षा मंत्रालय
100 नए सैनिक स्कूलों में प्रवेश पाने के इच्छुक छात्रों के लिए ई-काउंसलिंग की तैयारी
पूरे देश में 100 नए सैनिक स्कूल स्थापित करने के सरकार के लक्ष्य की ओर कदम बढ़ाते हुए सैनिक स्कूल सोसायटी  ई-काउंसलिंग के संचालन के लिए एक स्वचालित प्रणाली विकसित करने की तैयारी में है। यह सरकार की सोच के अनुरूप पूरे देश में स्थापित किए जा रहे नए स्कूलों पर लागू होगा। इसके तहत छात्रों को सैनिक स्कूल के पाठ्यक्रम अनुपालन के साथ-साथ राष्ट्रीय शिक्षा नीति के अनुसार आगे बढ़ने के अवसर प्रदान किए जाएंगे।
प्रक्रिया
छात्रों की जानकारी के लिए सैनिक स्कूल सोसायटी  ई-काउंसलिंग के लिए समय-सीमा के साथ आवेदन करने के संबंध में व्यापक रूप से प्रचार-प्रसार करेगी। यह सोसायटी पात्रता के लिए निर्धारित अंक से अधिक अंक प्राप्त करने वाले आवेदक छात्रों को समय-समय पर व्यक्तिगत रूप से उनके ईमेल या मोबाइल नंबर पर एक लिंक भेजेगा। इसके साथ ही नए सैनिक स्कूलों को श्रेणी और लिंग के आधार पर जानकारी के साथ-साथ रिक्तियों की संख्या प्रदान करने के लिए उपयुक्त पहुंच अधिकार प्रदान किए जाएंगे।
छात्रों को वेब पोर्टल www.sainikschoo।.ncog.gov.in पर दिए गए लिंक के जरिए अपना पंजीकरण करने और उनके विवरण सत्यापित करने के लिए कहा जाएगा। वहीं, छात्रों के पास आवंटन के विकल्प के रूप में अधिकतम 10 स्कूलों के चयन का विकल्प उपलब्ध होगा। इसके बाद छात्रों को सैनिक स्कूल का आवंटन उनकी रैंक व स्कूलों की पसंद के आधार पर निर्मित प्रणाली के जरिए किया जाएगा। इसके परिणाम को ई-काउंसलिंग पोर्टल के माध्यम से घोषित किया जाएगा। आवेदक छात्र को परिणाम के अनुरूप आवंटन को स्वीकार करना होगा या काउंसलिंग के राउंड- II के लिए विचार किए जाने वाले विकल्प या आगे विचार के लिए अनिच्छा की जानकारी देनी होगी। वहीं अपनी पसंद को स्वीकार/लॉक करने वाले छात्रों को व्यक्तिगत रूप से उपस्थित होकर  सत्यापन की प्रक्रिया पूरा करने की तारीखों की सूचना दी जाएगी।
छात्रों के भौतिक सत्यापन के बाद अपने डेटाबेस में जरूरी अपडेट के लिए नए सैनिक स्कूलों को रियल टाइम के आधार पर अपनी पसंद को लॉक करने वाले छात्रों की सूची दिखाई देगी। वहीं, राउंड- I की निर्धारित तिथि और समय के बाद नहीं भरी गई सीटों को काउंसलिंग के राउंड- II के जरिए भरा जाएगा। जिन छात्रों ने राउंड-I में सीटों को स्वीकार/प्राप्त नहीं किया है, उनके पास ई-काउंसलिंग के राउंड- II में बाकी सीटों को चुनने का विकल्प उपलब्ध होगा।
लाभ
ई-काउंसलिंग के लिए यह स्वचालित प्रणाली प्रवेश प्रक्रिया में पूर्ण पारदर्शिता सुनिश्चित करेगी। यह सभी हितधारकों- विद्यालयों, छात्रों और प्रशासनिक प्राधिकरण के लिए कम खर्चीला और उपयोग के अनुकूल होगा। यह पूरी प्रक्रिया की रीयल-टाइम निगरानी और हर एक चरण में आवश्यक कार्रवाई के लिए भी पहुंच प्रदान करेगा।
पर्यटन मंत्रालय
यात्रा उद्योग से संबंधित हितधारकों ने आज से वाणिज्यिक अंतरराष्ट्रीय यात्री सेवाओं को फिर से शुरू करने के भारत सरकार के फैसले का स्वागत किया
दो साल के अंतराल के बाद, 27 मार्च 2022 से भारत से आने/जाने के लिए निर्धारित वाणिज्यिक अंतरराष्ट्रीय यात्री सेवाओं को फिर से शुरू करने के भारत सरकार के फैसले का देश के यात्रा उद्योग से संबंधित सभी हितधारकों ने स्वागत किया है। नागरिक उड्डयन महानिदेशालय ने कोविड-19 महामारी के प्रसार को रोकने के उद्देश्य से 23 मार्च 2020 से अंतरराष्ट्रीय वाणिज्यिक सेवाओं का संचालन स्थगित कर दिया था।
इससे पहले, भारत सरकार ने 15 अक्टूबर 2021 से चार्टर विमानों से आने वाले विदेशियों को नया पर्यटक वीजा देना शुरू किया था।
सामान्य अंतरराष्ट्रीय यात्री सेवाओं को फिर से शुरू करने की सराहना करते हुए, इंडियन एसोसिएशन ऑफ टूर ऑपरेटर्स के अध्यक्ष श्री राजीव मेहरा ने कहा कि इससे निश्चित रूप से भारत में पर्यटकों की संख्या में व़ृद्धि होगी और सितंबर 2020 से  प्रभावित व्यवसाय के काफी हद तक पटरी पर लौटने की उम्मीद है।
पर्यटन क्षेत्र कोविड 19 महामारी से सबसे बुरी तरह से प्रभावित क्षेत्रों में से एक रहा है, जिसने पर्यटन उद्योग से संबंधित हितधारकों की आजीविका को भी प्रभावित किया। पर्यटन मंत्रालय ने मंत्रालय द्वारा अनुमोदित टूर ऑपरेटरों, ट्रैवल एजेंटों और क्षेत्रीय स्तर के पर्यटक गाइडों को रियायती दरों पर क्रेडिट गारंटी योजना के तहत ऋण के रूप में वित्तीय सहायता प्रदान की है।
युवा कार्यक्रम एवं खेल मंत्रालय
खेल एवं युवा कार्यक्रम मंत्री श्री अनुराग सिंह ठाकुर ने हीरो एशियन चैंपियंस ट्रॉफी 2023 के लिए ट्रॉफी का अनावरण किया
कार्यक्रम में 'पास द बॉल ट्रॉफी टूर' अभियान भी लॉन्च किया गया
भारत चौथी बार एशियन चैंपियंस ट्रॉफी जीतकर इतिहास रचेगा: श्री अनुराग सिंह ठाकुर
केंद्रीय युवा कार्यक्रम एवं खेल तथा सूचना एवं प्रसारण मंत्री श्री अनुराग ठाकुर ने आज नई दिल्ली के मेजर ध्यानचंद राष्ट्रीय स्टेडियम में हीरो एशियन चैंपियंस ट्रॉफी, चेन्नई 2023 की प्रतिष्ठित ट्रॉफी का अनावरण किया। इस अवसर पर केंद्रीय मंत्री ने 'पास द बॉल ट्रॉफी टूर' अभियान भी लॉन्च किया।
हीरो एशियन चैंपियंस ट्रॉफी, चेन्नई 2023 का शुभारम्भ 3 अगस्त, 2023 को होगा, जिसमें भारत, कोरिया, मलेशिया, जापान, पाकिस्तान और चीन खिताब के लिए प्रतिस्पर्धा करेंगे।
इस अवसर पर श्री अनुराग सिंह ठाकुर ने कहा कि ट्रॉफी की यात्रा महत्वपूर्ण होती है क्योंकि यह उत्साह पैदा करता है, जागरूकता बढ़ाता है, युवा खिलाड़ियों को ट्रॉफी देखने और एक दिन टीम इंडिया का हिस्सा बनने का सपना देखने के लिए आमंत्रित करता है। उन्होंने यह भी कहा कि भारत चौथी बार एशियन चैंपियंस ट्रॉफी जीतकर इतिहास रचेगा।
उन्होंने आगे कहा कि चेन्नई एक बहुत अच्छा मेजबान साबित होगा और हमारी सरकार सहकारी संघवाद और प्रतिस्पर्धी संघवाद में विश्वास करती है, जो खेलों के लिए भी लागू होता है। आपसी सहयोग से यह खेल प्रतियोगिता बेहद सफल होगी और सभी देशों के खिलाड़ी अच्छी यादों के साथ भारत से वापस जाएंगे। उन्होंने कहा कि सर्वश्रेष्ठ टीम को यह चैंपियनशिप में जीतनी चाहिए और सर्वश्रेष्ठ प्रदर्शन लोगों के सामने आना चाहिए। उन्होंने हॉकी इंडिया और एशियन चैंपियंस ट्रॉफी 2023 के आयोजन से जुड़े सभी हितधारकों को भी शुभकामनाएं दीं।
इस कार्यक्रम में हॉकी इंडिया के अध्यक्ष, पद्मश्री डॉ. दिलीप कुमार टिर्की, हॉकी इंडिया के महासचिव श्री भोला नाथ सिंह, हॉकी इंडिया के कोषाध्यक्ष और हॉकी इकाई के अध्यक्ष तथा मेजबान राज्य तमिलनाडु के अधिकारी भी उपस्थित थे।
इस अवसर पर हरबिंदर सिंह, अशोक दीवान, जफर इकबाल, रोमियो जेम्स, एमपी सिंह, एचपीएस चिमानी और विनीत कुमार सहित भारतीय हॉकी के ओलंपिक खिलाड़ी और अन्य खिलाड़ी भी उपस्थित थे।
कार्यक्रम के बाद, ट्रॉफी दिल्ली, चंडीगढ़, गुवाहाटी, पटना, भुवनेश्वर, रांची, बैंगलोर, तिरुवनंतपुरम और मेजबान शहर चेन्नई सहित भारत के कई शहरों की यात्रा करेगी। इसके बाद ट्रॉफी को तमिलनाडु राज्य के अन्य जिलों में भी ले जाया जाएगा। 'पास द बॉल ट्रॉफी टूर' अभियान का उद्देश्य हॉकी प्रशंसकों को आशान्वित करने और भारतीय पुरुष हॉकी टीम के लिए समर्थन बढ़ाने के लिए एक उत्साहपूर्ण वातावरण तैयार करना है।
एशियन चैंपियंस ट्रॉफी को प्रसिद्ध ट्रॉफी डिजाइनर संजय शर्मा द्वारा पीतल, एल्युमीनियम और तांबे के संयोजन से बेहद सावधानीपूर्वक बनाया गया है। ट्रॉफी पर निकल और सोने की परत खूबसूरती से चढ़ाई गयी है। ट्रॉफी के ऊपरी हिस्से को सुशोभित करने के लिए लगाए गये क्रिस्टल और इसके उत्कृष्ट डिज़ाइन को इस प्रतिष्ठित ट्रॉफी के लिए विशेष तौर पर तैयार किया गया है, जो इसकी भव्यता को एक अनोखा स्वरूप प्रदान करता है।
यह टूर्नामेंट 3 अगस्त से 12 अगस्त 2023 तक चेन्नई, तमिलनाडु में आयोजित किया जाएगा, जिसमें भारत, कोरिया, मलेशिया, जापान, पाकिस्तान और चीन खिताब के लिए प्रतिस्पर्धा करेंगे। इसका सीधा प्रसारण स्टार स्पोर्ट्स, डिज्नी+हॉटस्टार पर किया जाएगा। भारत के बाहर देखने के लिए इसे वॉच हॉकी पर भी लाइव स्ट्रीम किया जाएगा। मीडियाकर्मी मान्यता के लिए https://accred.media.dnanetworks.in/Asian-Champions-Trophy/act/app पर आवेदन कर सकते हैं।
कोयला मंत्रालय
कोयला खदानों में जाने-माने खनन डेवलपर्स सह ऑपरेटरों को नियुक्त करने के प्रयास जारी
कोल इंडिया लिमिटेड ने ऐसी नौ ग्रीनफील्ड परियोजनाओं के लिए स्वीकृति पत्र जारी किया
169 मिलियन टन क्षमता की कुल पंद्रह परियोजनाओं का प्रस्ताव
कोयला मंत्रालय खुली वैश्विक निविदा के माध्यम से जाने-माने खनन डेवलपर्स सह ऑपरेटरों को नियुक्त करना, घरेलू कोयले के उत्पादन को बढ़ाना तथा आयात पर निर्भरता को कम करना चाहता है। संविदा नियुक्ति की अवधि 25 वर्ष या खदान का जीवन, जो भी कम हो, के लिए है।
सार्वजनिक स्वामित्व की कोयला खनन कंपनी एमडीओ के माध्यम से कार्यान्वयन के लिए कुल 15 ग्रीनफील्ड परियोजनाओं पर नजर रख रही है। इसमें लगभग 20,600 करोड़ रुपये का निवेश होगा, जो मुख्य रूप से भूमि अधिग्रहण, पुनर्वास और पुर्नस्थापन से जुड़े है और कुछ मामलों में रेलवे साइडिंग पर है।
169 मिलियन टन  की कुल रेटेड क्षमता वाली ग्यारह ओपनकास्ट और चार भूमिगत खदानें हैं। ओपनकास्ट परियोजनाओं की क्षमता 165 मीट्रिक टन है, भूमिगत परियोजनाएं शेष को जोड़ती हैं।
एमडीओ स्वीकृत खनन योजना के अनुसार कोयला कंपनियों को कोयले की खुदाई और वितरण करेंगे। एमडीओ पारस्परिक रूप से लाभकारी प्रौद्योगिकी निवेश, आर्थिक रूप से व्यावहारिक संचालन और उत्पादन में वृद्धि को एक साथ लाएंगे। उन्हें दिए गए अनुबंध दीर्घकालिक आधार पर हैं, इसलिए खदान परियोजनाओं में संबंधित बुनियादी ढांचे को भी निजी कंपनियों द्वारा विकसित किया जाएगा। वे अनुंसंधान और विकास, भूमि अधिग्रहण, हरित मंजूरी तथा राज्य और केंद्रीय प्रदूषण बोर्डों के साथ समन्वय की सुविधा देंगे।
कोल इंडिया लिमिटेड  ने खदान डेवलपर्स कम ऑपरेटर मोड के माध्यम से नौ कोयला परियोजनाओं के लिए स्वीकृति पत्र जारी किए हैं। संचयी रूप से, इन परियोजनाओं की उत्पादन क्षमता प्रतिवर्ष लगभग 127 मिलियन टन है। शेष छह परियोजनाएं निविदा के विभिन्न चरणों में हैं।
स्वास्थ्य एवं परिवार कल्याण मंत्रालय
कोविड-19 अपडेट
महाराष्ट्र और कुछ अन्य राज्यों में कोविड के मामलों में तेज़ी का म्यूटेंट स्ट्रेन एन440के और ई484क्यू से कोई सीधा संबंध नहीं: आईसीएमआर
महाराष्ट्र और कुछ अन्य राज्यों में हाल में आई कोविड-19 के मामलों में तेज़ी का वायरस के म्यूटेंट स्ट्रेन एन440के और ई484क्यू के साथ कोई सीधा संबंध नहीं है। कोविड-19 पर साप्ताहिक संवाददाता सम्मेलन में यहाँ आईसीएमआर के महानिदेशक डॉ बलराम भार्गव ने इस संबंध में स्पष्टीकरण जारी किया।
आईसीएमआर के महानिदेशक ने यह भी स्पष्ट किया कि वायरस के यह दोनों स्वरूप अन्य देशों में भी पाये गए हैं और भारत में विशेष रूप से पाये गए हैं ऐसा नहीं है। उल्लेखनीय है कि वायरस के इन दोनों स्वरूपों का भारत के कुछ राज्यों में पहले भी पता चला था। वायरस के ई484क्यू स्वरूप का महाराष्ट्र में वर्ष 2020 के मार्च के शुरुआती दिनों में और जुलाई में पता चला था। मई और सितंबर के बीच तेलंगाना, आंध्र प्रदेश और असम में 13 विभिन्न अवसरों पर वायरस के एन440के स्वरूप से जुड़े मामले सामने आए थे। इसलिए महाराष्ट्र में हाल में कोरोना के बढ़े मामलों को इन रूपों से जोड़कर नहीं देखा जा सकता है।
हालांकि वर्तमान स्थितियों की लगातार निगरानी की जा रही है। इस संबंध में जैसे ही आगे के वैज्ञानिक प्रमाण मिलेंगे, उन्हें साझा किया जाएगा।
एमजी /एएम/ डीटी
(Visitor Counter : 170
वित्त मंत्रालय
2020-21 के लिए जीएसटी क्षतिपूर्ति आवश्यकता को पूरा करने के लिए ऋण विकल्प
27 अगस्त, 2020 को आयोजित जीएसटी काउंसिल की 41वीं बैठक में चर्चा के परिणामस्वरूप, 2020-21 के लिए जीएसटी क्षतिपूर्ति की आवश्यकता को पूरा करने के लिए दो ऋण विकल्पों के बारे में राज्यों को सूचित किया गया है। इस प्रेस नोट के साथ दस्तावेज संलग्न है, जिसके अनुसार सात कार्य दिवसों के भीतर राज्यों को वरीयता विकल्प के बारे में सूचित करना है। मुद्दों को, यदि कोई हो, स्पष्ट करने के लिए केंद्रीय वित्त सचिव और सचिव  के साथ राज्य वित्त सचिवों की बैठक 1 सितंबर, 2020 को आयोजित की जायेगी।
कृपया अनुलग्नक देखें
इलेक्ट्रानिक्स एवं आईटी मंत्रालय
केंद्रीय मंत्री राजीव चंद्रशेखर ने तीन पूर्वोत्तर राज्यों में पांच राष्ट्रीय इलेक्ट्रॉनिकी एवं सूचना प्रौद्योगिकी संस्थान  केंद्रों का शुभारम्भ किया
श्री राजीव चंद्रशेखर ने कहा सरकार यह सुनिश्चित करने के लिए प्रतिबद्ध है कि वे सिर्फ प्रशिक्षण केंद्र नहीं बल्कि रोजगार सृजन के केंद्र बनेंगे
केंद्रीय इलेक्ट्रॉनिकी और सूचना प्रौद्योगिकी,कौशल विकास एवं उद्यमशीलता राज्य मंत्री, श्री राजीव चंद्रशेखर ने आज चुराचांदपुर, मणिपुर में हुए एक कार्यक्रम में 5 राष्ट्रीय इलेक्ट्रॉनिकी एवं सूचना प्रौद्योगिकी संस्थान  केंद्रों का उद्घाटन किया। ये केन्द्र 3 राज्यों के 5 स्थानों मणिपुर में इम्फाल, चुराचांदपुर, मिजोरम में आइजोल और असम में कोकराझार व तेजपुर में स्थित हैं। इन्हें उद्घाटन के लिए इलेक्ट्रॉनिक रूप से जोड़ा गया था।
उद्घाटन समारोह को संबोधित करते हुए केंद्रीय मंत्री ने कहा कि ये केंद्र सिर्फ प्रशिक्षण केंद्र नहीं होने जा रहे हैं, बल्कि वे ऐसे केंद्र बनने जा रहे हैं जो हमारे युवाओं को कुशल बनाएंगे और अवसर व रोजगार के मौके उपलब्ध कराएंगे। उन्होंने कहा कि भारत वैश्विक प्रौद्योगिकी आवश्यकताएं पूरी करने के लिए एक अग्रणी मानव संसाधन प्रदाता बनने की ओर अग्रसर है। वहीं एनआईईएलआईटी की पीएम मोदी के युवाओं को सशक्त बनाने और उन्हें लाभान्वित करने के लिए कुशल बनाने के विजन में अग्रणी भूमिका है।
विभिन्न केंद्रों के विद्यार्थियों के साथ एक संवाद सत्र में उन्होंने कहा कि वह यहां छात्रों से इस बारे में बातचीत करने आए हैं कि यदि वे उचित तरीके से एनआईईएलआईटी केंद्रों का उपयोग करते हैं तो भविष्य में उन्हें क्या फायदा होगा।
उद्घाटन समारोह में उपस्थित गणमान्य लोगों में काकचिंग एसी के विधायक एम. रामेश्वर सिंह, एनआईईएलआईटी के महानिदेशक डॉ. जयदीप कुमार मिश्रा और चुराचांदपुर के डीसी पवन यादवशामिल रहे।
इससे पहले उन्होंने प्रधानमंत्री कौशल केंद्र, इम्फाल सेंटर का भी भ्रमण किया और सेंटर के विद्यार्थियों के साथ संवाद किया।